
Magyarország és Kuba Energiabiztonsága, 2014-2024

Kutatómunkám témájául napjaink egyik kiemelt kérdéskörét, az energiabiztonságot választottam. Nem véletlen, hogy a 7. fenntartható fejlődési célként szerepel a megfizethető, megbízható, fenntartható, és modern energia biztosítása. Dolgozatom Magyarország és Kuba energiabiztonságát vizsgálja 2014 és 2024 között, valamint kitekintést nyújt a jövő lehetőségeire.
   A kutatási kérdéseim: Milyen változások, trendek figyelhetőek meg Magyarország és Kuba energiabiztonsági helyzetét illetően az elmúlt tíz évben? Milyen lehetőségekkel bővíti és milyen kihívásokkal szembesíti a megújuló energiaforrások és az alternatív energiahordozók fejlesztése Magyarországot és Kubát?
   Az APERC (Ázsiai Csendes-óceáni Energiakutató Központ) által meghatározott keretrendszer (elérhetőség, hozzáférhetőség, megfizethetőség, és elfogadhatóság), valamint a SWOT-analízis (erősségek, gyengeségek, lehetőségek, és veszélyek), és másodlagos kvalitatív és kvantitatív adatok elemzésén keresztül, a kutatásom azt bizonyítja, hogy Magyarország és Kuba még mindig jelentősen függ az importált fosszilis tüzelőanyagoktól, bár tettek néhány lépést a környezetileg elfogadható energiatérkép kialakítása érdekében. A fő kihívások közé tartozik a gazdasági válság és a rendszeres áramkimaradások főként Kubában, valamint a szakember- és pénzhiány a korlátozott külföldi piacok miatt. Az elemzés azt is javasolja, hogy erősített partneri együttműködések, modernizációs projektek és további megújuló energiaforrásokra irányuló beruházások szükségesek a fenntartható energiafejlesztéshez. A megújuló energiával kapcsolatos kezdeményezések hozzájárulnak a környezettudatos energiaátálláshoz és a nagyobb energiabiztonsághoz, ám ezek a projektek jelentős pénzügyi beruházást és korszerűsített infrastruktúrát igényelnek. Ezenkívül az időjárási körülmények gyakori változása befolyásolja a nap- és szélenergia eredményességét az áramtermelésben.
   Összességében elmondható, hogy 2014 óta - amikor a globális olajárak drasztikusan csökkentek – mindkét ország előrelépést tett, ám még mindig nehézségekkel szembesülnek az önellátó és fenntartható energia biztosítása terén.



